**Стажант „Технически помощник координатор проект“**

**Основна задача:** Планиране и координация на дейностите заложени в проекта, подпомагане на административната работа свързана с управлението му, участие в срещи, изготвяне на доклади и отчети. Работата се извършва в тясна връзка с координатор проект. Дейностите са заложените в рамките на проект **„Участие за природа“**, който цели да насърчи включването на неправителствените организации в процесите на формулиране на политики и взимане на решения съвместно с институциите на местно, регионално и национално ниво.

**Местоположение –София, офиса на Българска фондация Биоразнообразие.**

**Изисквания:** Образование и/или интерес в областта на публичната и/или бизнес администрация, управление и работа по проекти, желание за реализиране в НПО сферата.

**Допълнителни условия.** За стажантите ще отговарят конкретни експерти от екипа на Българска фондация Биоразнообразие и по този начин ще има възможност за тясно сътрудничество и въвлеченост в дейността на фондацията и Коалицията „За да остане природа в България”. **Не се предвижда заплащане за стажантските позиции.** Всички разходи за работни срещи и пътувания се поемат от проекта. Стажантите ще имат възможност на преференциално участие в организираните в рамките на проекта обучения. Доброволците ще попълнят формуляр за изработено време и ще получат документ – сертификат за участието им в проекта, който може да бъде представян при кандидатстване за работа или студентски стажове в университети.

**Продължителност** на стажантската програма: **60 дни**, разпределени за цялата продължителност на проекта (16 месеца), като за позицията ще бъдат ангажирани един или двама човека.

**Срок за кандидатстване:** до **20.12.2014** **г.** изпращайте автобиография и кратка мотивация за практиката.

**Лице за контакт:** Йорданка Динева, координатор проект

e-mail: jordanka.dineva@biodiversity.bg, тел. 0896 79 89 02

**Повече за Българска фондация "Биоразнообразие" (БФБ).** БФБ е неправителствена организация, чиято мисия е да допринася за опазване на биологичното разнообразие и природното наследство на България. Фондацията подпомага развитието на организациите и институциите, ангажирани с биоразнообразието, стимулира участието на гражданите в планирането и управлението на природните ресурси и защитените територии и допринася за обществената ангажираност към проблемите на дивата природа.

**Повече за проект „Участие за природа“.**

Въпреки че имат над 10 г. история, практиките на гражданско и НПО участие при вземането на решения за околната среда не са задоволителни за природозащитната гражданска общност. Проектът ще осигури структуриран и целенасочен анализ и предложения за подобрение на възможностите за гражданско и НПО представителство, ще подпомогне местни инициативни групи за разрешаването на наболели екологични проблеми, ще изготви и ще се застъпи за приемането на експертни решения, законови промени и политики. Целевите групи в проекта - вземащите решения, НПО, местни общности, неформални граждански групи, младежи и доброволци, са избрани спрямо анализ на нуждите, базиран на опита на Коалицията от НПО и граждански групи „За да остане природа“, а дейностите директно ангажират групите и повишават техния капацитет.